Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu: Jeruusalemm otsib võimalust
Aleppo haavatud põgenike toomiseks Iisraeli haiglatesse.
Iisraeli ÜRO saadik õhutas USA tulevast presidenti Trumpi
täitma oma lubadust kolida USA saatkond Jeruusalemma,
mis olevat suur samm rahu suunas.
ISIS võttis vastutuse rünnaku eest Berliini jõuluturul.
Saksa julgeolekujõud otsustasid vabastada kahtlustatud terroristi,
moslemist Pakistani immigrandi asitõendite puudumise tõttu.
Peaminister Netanyahu ütles igaaastases kõnes välisreporteritele,
et uurib võimalusi
tuua Aleppo haavatud põgenikud ravile Iisraeli haiglaisse.
Palusin välisministeeriumil uurida võimalusi
laiendada meie arstiabi
Süüria ja eriti Aleppo tragöödia tsiviielanikest ohvritele.
Oleme valmis vastu võtma haavatud naisi ja lapsi
ning ka mehi, kui nad pole võitlejad, tooma nad Iisraeli
ja hoolitsema nende eest meie haiglates,
nagu oleme teinud tuhandete Süüria tsiviilelanikega.
Viimased kolm aastat on Süüria sõjas haavata saanud elanikke ja militante
toodud diskreetselt üle piiri Iisraeli haiglatesse,
kuigi Iisrael on Süüriaga ametlikult sõjajalal.
Türgi ametnike teatel on Süüria operatsiooniga
elanike ja võitljete evakueerimiseks mässuliste hallatavast Ida-Aleppost
välja toodud ca 37 500 inimest.
Punase Risti andmeil
on humanitaaroperatsiooni algusest evakueeritud aga vaid 25 000 inimest.
Olime Aleppos. Armee tuli sisse ja põgenesime teise kohta,
kuid armee vallutas kõik rajoonid.
Siis lasti meile kaela tünnipomm,
mis tappis mu onupoja
ning haavas mu tädi ja onu.
Polnud leiba ega raha jahu ostmiseks.
Hinnad on kõrged ja neid kontrollivad vahendajad.
Raha polnud ja olime piiramisrõngas. Meil polnud midagi.
Evakueerimine on osa relvarahust, mis lõpetas lahingud Aleppos,
kui Süüria valitsusväed vallutasid koos liitlastega enamiku linnast
ja mässulised olid sunnitud lubama loovutada ülejäänud territoorium
vastutasuks oma rahva evakueerimise eest
mässuliste hallatavasse Idlibi.
Venemaa, Iraan ja Türgi teatasid,
et on valmis vahendama Süüria rahulepingut.
Nad pidasid eile Moskvas läbirääkimisi ja võtsid vastu deklaratsiooni,
mis visandas printsiibid mis tahes lepingule.
Avalduse eel pidas Vene välisminister Lavrov kõnelusi
oma Iraani ja Türgi kolleegide
ning Vene kaitseminister Shoigu paralleelseid kõnelusi
Iraani ja Türgi kolleegidega.
Shoigu nimetas avaldust Moskva deklaratsiooniks
ja väljendas kolme riigi veendumust,
et see elustab rahuprotsessi ja kehtestab üleriigilise relvarahu.
Käik rõhutab Moskva tugevnevaid sidemeid Teherani ja Ankaraga,
vaatamata Vene suursaadiku tapmisele Türgis esmaspäeval.
Samuti peegeldab see Putini soovi kinnitada Venemaa mõju Lähis-Idas.
Iisraeli ÜRO saadik Ron Dermer õhutas USA tulevast presidenti Trumpi
täitma oma lubadust kolida USA saatkond Jeruusalemma,
mis olevat suur samm rahu suunas.
Iisraeli Washingtoni saatkonnas hanukapüha vastuvõtul ütles Dermer,
et USA saatkonna kolimine
saadaks jõulise sõnumi Iisraeli delegitimeerimise vastu.
USA Kongress võttis 1995. a vastu Jeruusalemma saatkonna seaduse,
mis pidi käivitama ja rahastama USA Iisraeli saatkonna kolimise
Tel Avivist Jeruusalemma hiljemalt 31. mail 1999.
President Clintoni, George W. Bushi ja Obama vastuseis
on seaduse jõustamist edasi lükanud.
Kuigi kõik kolm lubasid valimiskampaania ajal
saatkonna Jeruusalemma kolida, näevad nad seadust
täidesaatva võimu põhiseadusliku meelevalla
rikkumisena Kongressi poolt välispoliitika vallas.
Enamiku maailma riikide saatkonnad asuvad Tel Avivis,
kuna nad ei tunnusta Jeruusalemma juudiriigi seadusliku pealinnana,
kuigi Iisrael peab Jeruuslemma oma pealinnaks.
Seepärast peab Iisrael USA otsust kolida saatkond Jeruusalemma
tugevaks motivatsiooniks teistele riikidele seda eeskuju järgida,
mis tugevdaks ametnike sõnul
Iisraeli igavese ja jagamatu pealinna Jeruusalemma legimiteeti.
ISIS võttis vastutuse rünnaku eest Berliini jõuluturul,
kus hukkus 12 ja viga sai 48 inimest.
ISISe teatel oli ründaja rühmituse sõdur
ja korraldas terroriakti
vastuseks õhutustele rünnata "krusaadikoalitsiooni" kodanikke.
Nii nimetasid nad USA juhitud ISISe vastast koalitsiooni.
Avaldus tehti veidi pärast seda,
kui Saksa julgeolekujõud otsustasid kahtlusaluse terroristi,
moslemist Pakistani immigrandi vabastada.
Otsus tehti pärast politsei teadet,
et kuriteopaigalt ei leitud tõendeid pakistanlase seostamiseks juhtumiga
ja nüüd arvatakse, et kurjategija on vabaduses.
Vaatamata faktile, et ISIS võttis rünnaku eest vastutuse,
keeldusid Saksa võimud kuulutamast rünnakut islamiterrorismiks
ja rõhutasid, et uurijad kaaluvad erinevaid võimalusi.
Kui intsident osutub ISISe taustaga rünnakuks,
mida me seni veel ei tea, siis teame varasemast,
et paljud, kes kaaluvad või on otsustanud rünnata,
kuid pole seda veel teinud, peavad seda ajendiks tegutseda.
See tähendab, et sellise rünnaku järel võib oodata uusi suuri rünnakuid
ja politsei peab selleks valmis olema.
Üks vigastatuist oli Iisraeli kodanik. Ta sai tõsiseid haavu,
kuid tema naine läks rünnaku järel kaduma ja teda pole seni leitud.
Iisraeli saadik Saksamaal väljendas avalduses lootust,
et iisraellanna on haavatute hulgas, kellest enamik on veel tuvastamata.
Peaminister Netanyahu aga ütles,
et terrorirünnakuid kogevad vabad rahvad
peavad ühinema võitluses terrori vastu.
Iisrael mõistab hukka selle terrorinäolise rünnaku Saksamaal.
Avaldame kaastunnet hukkunute peredele
ja muidugi Saksa valitsusele
ning soovime kiiret paranemist haavatuile, sh Iisraeli kodanikule.
See on järjekordne vastik rünnak.
Terrorit pritsib kõikjal
ja suudame seda tõrjuda vaid selle vastu võideldes.
Võidame selle, kuid see toimub kiiremini,
kui kõik terrorirünnakuid kogevad vabad rahvad
ühinevad võitluses terroriga.
Kuus hukkunut olid sakslased
ja veoki reisijaistmel surnuks tulistatu osutus poolakaks.
Teised viis hukkunut on veel identifitseerimata.
25 inimest on endiselt haiglas, 14 neist tõsiste vigastustega.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri